Budapest Hegyvidék XII. kerület Német Nemzetiségi Önkormányzat
Elnök
A Képviselő-testület nyilvános ülésének anyaga (2011. évi CLXXIX. törvény a nemzetiségek jogairól 91.§ (1) bek.)


ELŐTERJESZTÉS
a Budapest Hegyvidék XII. kerület Német Nemzetiségi Önkormányzat 
Képviselő-testületének ülésére

[bookmark: _GoBack][bookmark: _Hlk116378027]Tárgy: Reprezentációs célú kiadások elfogadása

Tisztelt Képviselő-testület!

A Budapest Hegyvidék XII. kerület Német Nemzetiségi Önkormányzat idén is szeretné megköszönni a Svábhegyi Jókai Mór Általános Iskola és Német Nemzetiségi Általános Iskola, a Tamási Áron Általános Iskola, Gimnázium és Német Nemzetiségi Gimnázium pedagógusainak, valamint a Normafa Óvoda német nemzetiségi nevelésben közreműködő óvodapedagógusainak egész éves, áldozatos munkáját. A pedagógusok az év során számos alkalommal, önkéntesen segítették az Önkormányzat rendezvényeinek megvalósítását, a német nemzetiségi osztályok és csoportok felkészítését, valamint a kulturális programok színvonalas lebonyolítását.
Az Önkormányzat a nemzetiségi pedagógusok munkájának elismeréseként reprezentációs célú ajándékokkal kívánja megköszönni közreműködésüket. A beszerzés keretében édesség, tea, terítő és könyv vásárlását tervezi, összesen bruttó 300 000 forint keretösszegben, az Önkormányzat 2026. évi költségvetése terhére.
A reprezentációs célú termékek beszerzéséről az Önkormányzat Elnöke gondoskodik, az összeg felhasználása számlák ellenében kerül elszámolásra. Kérem a Képviselő-testületet, hogy az alábbi határozati javaslatot fogadja el.

Határozati javaslat:

A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy a német nemzetiségi pedagógusok egész éves munkájának elismeréseként reprezentációs célú kiadásokra, így édesség, tea, terítő és könyv beszerzésére bruttó 300 000 forintos keretösszeget biztosít az Önkormányzat 2026. évi költségvetése terhére.

A Képviselő-testület felhatalmazza az Elnököt a reprezentációs célú termékek beszerzésére. Az összeg felhasználásának elszámolása számlák ellenében történik.

(A döntéshozatal módja egyszerű többség)

Budapest Hegyvidék, 2026. november 6.

